钦定古今图书集成/明伦汇编/氏族典/第268卷 > 王逢
## 钦定古今图书集成/明伦汇编/氏族典/第268卷 > 王逢

按《宋史王逢传》：“逢字会之，太平州当涂人。其四世祖
居岩，仕唐为骁卫长史，遭乱弃官，归居青山，后莫知
其所终。逢博学能属文，尤长于讲说。少举进士不中，
去教授苏州，学者尝数百人。晚始登第，补南雄州军
事判官，归为国子监直讲，兼陇西郡王宅教授。久之，
以太常博士通判徐州，卒。逢为人乐易，笃于朋友，与”
胡瑗最善，喜著书，有《易传》十卷，《乾德指说》一卷，《复书》
七卷。妻陈氏亦有贤行，无子。